# Itziar Otegi Aranburu

Itziar Otegi Aranburu (Oiartzun, Gipuzkoa, 1972ko abuztuaren 21a) itzultzailea, interpretea eta idazlea da.

## Bizitza
### Formakuntza

Elikagaien Zientzia eta Teknologia ikasi zuen (1994, UPV/EHU), eta ikerketaren bidetik eman zion hasiera bere lan-ibilbideari. Laborategi batean egin zuen lan hainbat urtez, eta gero Itzulpengintza eta Interpretazioa ikasi zuen (2006, UPV/EHU). Geroztik, itzulpengintza eta interpretazioaren esparruan dabil lanean.

### Lan ibilbidea

Itzultzaile eta interprete autonomo aritu izan da urte luzez. Munduko Merkataritza Erakundean itzultzaile zientifiko-tekniko aritu zen, eta freelance interprete gisa Europako erakunde batzuetan. Letren Fakultatean eta Hezkuntza Fakultatean irakasle ibili ondoren, gaur egun Eusko Legebiltzarrean egiten du lan.
EIZIEren Zuzendaritza Batzordean jardun zuen urte batzuetan, eta hainbat jardueratan izan du elkarteak kolaboratzaile. 31eskutik blogaren “eskuetako” bat da, eta Senez aldizkarian ere argitaratuak ditu zenbait artikulu.
Bestalde, Idazlea itzultzaileen lantegian itzulpen mintegiaren koordinatzaile izana da hiru alditan (2011, 2012, 2016).

## Argitalpenak
### Itzulpenak

* E, Petrel! Julio Villarrekin solasean (¡Eh, Petrel! Conversando con Julio Villar), Astrolabium Teatroa, Donostia, 2015.
* Zergatik den egia eboluzioa (Why Evolution is True), J. A. Coyne, ZIO bilduma, EHU (2013)
* Tiger Lily - Heroi bat sortu da! (Tiger Lily - A Heroine in the Making!), Maeve Friel, Desclée (2013)
* Jainkoa izan nahi zuen autobus-gidariaren istorioa eta beste batzuk (Ha-Kaitana shel Kneller; zeharbidezko itzulpena), Etgar Keret, Pasazaite (2013)
* «Zenbait emakume» ipuina, Zorion handiegia ipuin-bilduman (Too Much Happiness), Alice Munro, Meettok (2012)
* Ez da erraza gizon on bat aurkitzea (A Good Man is Hard to Find and Other Stories), Flannery O'Connor, Elkar/Alberdania, Literatura Unibertsala bilduma (2009)
* Bost hitzaldi krimenari eta histeriari buruz (Cinq leçons sur le crime et l'hystérie), Patricia Parry, Alberdania (2009)
* Hil ala bizi (The boyfriend), R. L. Stine, Elkar, Taupadak bilduma (2006)
* Axenario (Poil de Carotte), Jules Renard, Elkar/Alberdania, Literatura Unibertsala bilduma (2006)

### Sorkuntzak

* Lorerik gorriena (Pamiela-Kalandraka, 2020).
* Ezer ez dago utzi nuen lekuan. (Elkar, 2024).

### Bestelakoak

* Itziar Otegiren artikuluak 31 eskutik blogean.

## Sariak

* 2014an, haur eta gazte literaturako Vitoria-Gasteiz itzulpen-saria jaso zuen, Maeve Frielek ingelesez idatzitako Tiger Lily: A Heroine in the Making! liburua euskaratzeagatik (Otegiren itzulpenaren izenburua: Tiger Lily: Heroi bat sortu da!).
* 2020an, Etxepare saria jaso zuen, Sandra Garayoa Cotera ilustratzailearekin batera, Lorerik gorriena albumagatik.
* 2024an, Donostia Hiria Kutxa Literatur saria jaso zuen, Ezer ez dago utzi nuen lekuan lanagatik.

## Erreferentziak

* 1 2 3 4 «NorDaNor | EIZIE» nordanor.eus (Noiz kontsultatua: 2025-01-29).
* ↑ Itzultzaileak mintzo: Itziar Otegi. (Noiz kontsultatua: 2024-12-04).
* ↑ «NorDaNor | EIZIE» nordanor.eus (Noiz kontsultatua: 2024-12-04).
* ↑ r01epd0122e4ed314423e0db04c97a47b5baa317f, r01etpd158aa64558419b9ec5ed77644af02263cda. (2015-12-22). «'E, petrel! Julio Villarrekin solasean'» www.kulturklik.euskadi.eus (Noiz kontsultatua: 2025-01-29).
* ↑ «ZIO 17: Zergatik den egia eboluzioa - Euskara - UPV/EHU» Euskara (Noiz kontsultatua: 2025-01-29).
* ↑ https://www.amazon.es/Heroi-Bat-Sortu-Tiger-Lily/dp/8433026712
* ↑ https://www.txalaparta.eus/es/libros/jainkoa-izan-nahi-zuen-autobus-gidariaren-istorioa-eta-beste-batzuk
* ↑ «NorDaNor | EIZIE» nordanor.eus (Noiz kontsultatua: 2025-01-29).
* ↑ HIL ALA BIZI - R. L. STINE; ITZIAR OTEGI - 9788497833547. (Noiz kontsultatua: 2025-01-29).
* ↑ «Itziar Otegi Aranburu | Katakrak - Librería, Cafetería, Editorial, cooperativa» katakrak.net (Noiz kontsultatua: 2024-12-04).
* ↑ «Conoce al Autor | Itziar Otegi Aranburu | Biografía y Obras Destacadas» pocketbook.es (Noiz kontsultatua: 2024-12-04).
* ↑ www.funtsak.com, Funtsak-Diseño y Programación Web-. «Ezer ez dago utzi nuen lekuan - Itziar Otegi Aranburu» www.txalaparta.eus (Noiz kontsultatua: 2024-12-04).
* ↑ «Itziar Otegi» 31 eskutik 2024-09-27 (Noiz kontsultatua: 2024-12-08).
* ↑ www.funtsak.com, Funtsak-Diseño y Programación Web-. «Libros de Itziar Otegi Aranburu. Biografía y bibliografía» www.txalaparta.eus (Noiz kontsultatua: 2024-12-04).
* ↑ El Ayuntamiento premia las traducciones de Itziar Otegi y Manu López, en literatura infantil y juvenil, en el Día del Euskera « Notas de prensa. (Noiz kontsultatua: 2024-12-04).
* ↑ «Itziar Otegi Aranburu eta Sandra Garayoa Cotera egileek irabazi dute 2020ko Etxepare saria "LORERIK GORRIENA" albumarekin» Ayuntamiento de Barañain/Barañaingo Udala (Noiz kontsultatua: 2024-12-04).
* ↑ «ITZIAR OTEGI ARANBURU - Biografía y mejores libros» La Vanguardia 2024-12-05 (Noiz kontsultatua: 2024-12-04).
* ↑ Leire, Perlines(e)ko. (2024-09-17). «Donostia Hiria Kutxa literatur sariko alor bat irabazi du Itziar Otegik» Oarsoaldeko Hitza (Noiz kontsultatua: 2024-12-04).

## Kanpo estekak

* Datuak: Q112972346